Ąžuoliukas

Kalėdos su „Ąžuoliuku“ (Kaunas)
2023-12-17 16:00 (Europe/Moscow) | Kauno valstybinė filharmonija, E. Ožeškienės g. 12, Kaunas, 44252, Lithuania
Artėjant gražiausioms metų šventėms, pasimėgauti kalėdine muzika kviečia berniukų ir jaunuolių choras „Ąžuoliukas“ kartu su būriu draugų. Koncerte skambės prancūzų kompozitoriaus Camille‘io Saint-Saënso „Kalėdų oratorija“ ir lietuvių muzikos patriarcho Juozo Naujalio tradicinės kalėdinės giesmės „Tyliąją naktį“ ir „Sveikas, Jėzau gimusis“.
Ypatingais talentais apdovanotas menininkas C. Saint-Saënsas buvo ne tik kompozitorius, bet ir vargonininkas, pianistas, dirigentas. Jis muziką kūrė greitai ir sklandžiai. Būdamas Šv. Marijos Magdalietės bažnyčios Paryžiuje vargonininku, C. Saint-Saënsas „Kalėdų oratoriją“ parašė per 12 dienų ir ji buvo baigta likus 10 dienų iki 1858 metų Kalėdų, kai nuskambėjo pirmą kartą. Tai 10 nedidelių dalių kūrinys, sukurtas remiantis Senojo ir Naujojo Testamento, Psalmių ir Evangelijų tekstais, taip pat katalikų Kalėdų liturgija. Skaidri ir melodinga, kartu iškilminga, subtili ir elegantiška kūrinio muzikinė kalba yra tipinės XIX a. prancūziškos romantinės muzikos pavyzdys. Jau nuo pirmųjų „Kalėdinės oratorijos“ garsų pakvimpa Kalėdomis ir apima šventinė nuotaika.
Šis koncertas yra berniukų chorų festivalio-akcijos „Lietuvos berniukai prieš smurtą ir narkomaniją“ dalis.

Camille Saint-Saëns
„Kalėdų oratorija“ („Oratorio de Noël“), op. 12
Juozas Naujalis
„Tyliąją naktį“
„Sveikas, Jėzau gimusis“
Atlikėjai:
Berniukų ir jaunuolių choras „Ąžuoliukas“
meno vadovas Vytautas Miškinis
chormeisteriai: Neringa Sidaugaitė, Gitana Trimirkaitė, Romas Skapas, Gabrielius Gaidamavičius
Šiaulių berniukų ir jaunuolių choras „Dagilėlis“
meno vadovas Remigijus Adomaitis
Klaipėdos berniukų ir jaunuolių choras „Gintarėlis“
meno vadovas Tomas Ambrozaitis
Panevėžio muzikinio teatro styginių grupė
Solistai:
Rosana Štemanetian (sopranas),
Skirmantė Vaičiūtė (mecosopranas),
Vaidas Bartušas (kontraltas),
Vygantas Bemovas (tenoras),
Farshad Abbasabadi (baritonas),
Miglė Sakavičiūtė (arfa),
Rimvydas Mitkus (vargonai).
Dirigentas Vytautas Miškinis

Kalėdų oratorija
2023-12-16 17:00 (Europe/Moscow) | Klaipėdos koncertų salė, Šaulių g. 36, Klaipėda, Lietuva
Koncertas rengiamas bendradarbiaujant su festivaliu-akcija „Lietuvos berniukai prieš smurtą ir narkomaniją“. Pasak dirigento Tomo Ambrozaičio, „šio renginio tikslas yra parodyti, kad kartu su muzika augantys berniukai ir jaunuoliai tarsi pasižada toliau gyvenimo kelyje likti su ja“. Džiugų ir didingą „Kalėdų oratorijos“ įspūdį KKS scenoje kurs beveik 200 atlikėjų.
Šis koncertas yra berniukų chorų festivalio-akcijos „Lietuvos berniukai prieš smurtą ir narkomaniją“ dalis.

Camille Saint-Saëns
„Kalėdų oratorija“ („Oratorio de Noël“), op. 12
Juozas Naujalis
„Tyliąją naktį“
„Sveikas, Jėzau gimusis“
Atlikėjai:
Berniukų ir jaunuolių choras „Ąžuoliukas“
meno vadovas ir vyr. dirigentas Vytautas Miškinis
chormeisteriai: Neringa Sidaugaitė, Gitana Trimirkaitė, Romas Skapas, Gabrielius Gaidamavičius
Šiaulių berniukų ir jaunuolių choras „Dagilėlis“
meno vadovas ir dirigentas Remigijus Adomaitis
Klaipėdos berniukų ir jaunuolių choras „Gintarėlis“
choro vadovas Tomas Ambrozaitis
Klaipėdos kamerinis styginių orkestras
meno vadovas Mindaugas Bačkus
Solistai:
Katažyna Dudareva (sopranas),
Skirmantė Vaičiūtė (mecosopranas),
Lina Lukauskienė (altas),
Tadas Jakas (tenoras),
Farshad Abbasabadi (baritonas),
Miglė Sakavičiūtė (arfa),
Rimvydas Mitkus (vargonai).
Dirigentas Tomas Ambrozaitis

Berniukų chorų festivalis-akcija „Lietuvos berniukai prieš smurtą ir narkomaniją“
2023-12-09 15:00 (Europe/Moscow) | Šiaulių Švč. Mergelės Marijos Nekaltojo prasidėjimo bažnyčia, Gegužių g. 57, Šiauliai, 78327, Lithuania
Kasmet vis kitame Lietuvos mieste vykstantis Lietuvos berniukų chorų festivalis-akcija „Lietuvos berniukai prieš smurtą ir narkomaniją“, kurios tikslas – atkreipti visuomenės dėmesį į vaikų užimtumo ir laisvalaikio kultūrą, įtraukti kuo daugiau berniukų, jaunuolių į chorinį judėjimą bendrojo lavinimo, meno mokyklose, neformaliojo ugdymo užsiėmimuose, lavinti vaikų dainavimo, muzikavimo, kūrybines, bendravimo, estetikos kompetencijas dalyvaujant turiningose meninėse veiklose.
Šis koncertas yra berniukų chorų festivalio-akcijos „Lietuvos berniukai prieš smurtą ir narkomaniją“ dalis.

Camille Saint-Saëns
„Kalėdų oratorija“ („Oratorio de Noël“), op. 12
Juozas Naujalis
„Tyliąją naktį“
„Sveikas, Jėzau gimusis“
Atlikėjai:
Berniukų ir jaunuolių choras „Ąžuoliukas“
meno vadovas Vytautas Miškinis
chormeisteriai: Neringa Sidaugaitė, Gitana Trimirkaitė, Romas Skapas, Gabrielius Gaidamavičius
Šiaulių berniukų ir jaunuolių choras „Dagilėlis“
meno vadovas Remigijus Adomaitis
Klaipėdos berniukų ir jaunuolių choras „Gintarėlis“
meno vadovas Tomas Ambrozaitis
Šiaulių kamerinis orkestras „Camerata Solaris“
meno vadovas Vilhelmas Čepinskis
Solistai:
Katažyna Dudareva (sopranas),
Skirmantė Vaičiūtė (mecosopranas),
Vaidas Bartušas (altas),
Vygantas Bemovas (tenoras),
Grantas Šileikis (baritonas),
Miglė Sakavičiūtė (arfa),
Rimvydas Mitkus (vargonai).
Dirigentas Remigijus Adomaitis

Choras „Ąžuoliukas“ dalyvauja konkurse „Cantu Gaudeamus“
2023-12-02 - 2023-12-03 | Balstogės Branickių rūmai, Jana Kilińskiego 1, Białystok, Poland
Berniukų ir jaunuolių choras „Ąžuoliukas“ 2023 m. gruodžio 2-3 dienomis dalyvaus tarptautiniame chorų konkurse „Cantus Gaudeamus“ Balstogėje, Lenkijoje. Choras varžysis dviejose kategorijose – Vaikų ir jaunimo (B) ir Musica Sacra (C). Kviečiame tiesiogiai stebėti choro pasirodymus ir palaikyti mūsų dainininkus!
Choro „Ąžuoliukas“ pasirodymus galite stebėti:
– gruodžio 2 d., šeštadienį 16:55 val. (Lietuvos laiku) – B kategorijos pasirodymas
– gruodžio 3 d., sekmadienį 11:00 val. (Lietuvos laiku) – C kategorijos pasirodymas.
Gruodžio 3 d. 16 val. (Lietuvos laiku) – konkurso rezultatų paskelbimas ir Grand Prix konkursas.
Stebėkite tiesiogiai: https://cantugaudeamus.pl/en/live_2023/

Atsiminimų vakaras
2023-11-15 19:00 (Europe/Moscow) | Šv. Kotrynos bažnyčia, Vilniaus g. 30, Vilnius, 01119, Lietuva
Renginių, skirtų paminėti choro „Ąžuoliukas“ įkūrėją Hermaną Perelšteiną, ciklo pabaigai – Atsiminimų vakaras Šv. Kotrynos bažnyčioje.
2023 metais žymiam Lietuvos choro dirigentui, pedagogui Hermanui Perelšteinui sukaktų 100 metų. Hermanas Perelšteinas – pirmasis Lietuvos muzikos akademijos (dabartinės Lietuvos muzikos ir teatro akademijos) garbės profesorius (1996 m.), 1994 m. apdovanotas Gedimino III laipsnio ordinu, ilgametis Lietuvos dainų švenčių vyr. dirigentas. Tai iškili asmenybė Lietuvos kultūrinės, meninės bendruomenės kontekste. Dabar geriausiai žinomas kaip pirmojo berniukų choro pokario Lietuvoje įkūrėju.
Renginio programa:
Naujos kolekcinės monetos pristatymas.
Moneta skirta berniukų ir jaunuolių chorui „Ąžuoliukas“ jo įkūrėjo Hermano Perelšteino šimtųjų gimimo metinių proga.
Ingos Liutkevičienės knygos „Ąžuoliuko“ fenomenas pristatymas.
Vytauto Jakelaičio ir Broniaus Morkevičiaus dokumentinio filmo Gyvasties tikrasis būdas. H. Perelšteinas peržiūra.
Įėjimas laisvas, bet priimsime tik tiek žiūrovų, kiek salėje yra sėdimų vietų.

Šefas | Koncertas – prisiminimų vakaras skirtas Hermano Perelšteino 100-osioms gimimo metinėms
2023-11-06 19:00 (Europe/Moscow) | Kauno valstybinė filharmonija, E. Ožeškienės g. 12, Kaunas, 44252, Lithuania
2023 metais žymiam Lietuvos choro dirigentui, pedagogui Hermanui Perelšteinui sukaktų 100 metų. Hermanas Perelšteinas – pirmasis Lietuvos muzikos akademijos (dabartinės Lietuvos muzikos ir teatro akademijos) garbės profesorius (1996 m.), 1994 m. apdovanotas Gedimino III laipsnio ordinu, ilgametis Lietuvos dainų švenčių vyr. dirigentas. Tai iškili asmenybė Lietuvos kultūrinės, meninės bendruomenės kontekste.
Dabar geriausiai žinomas kaip pirmojo berniukų choro pokario Lietuvoje įkūrėju. Maestro įkurtas choras „Ąžuoliukas“ įtvirtino berniukų chorinio dainavimo tradiciją, skatindamas ir įkvėpdamas kitų Lietuvos berniukų chorų, tokių kaip „Dagilėlis“ ir „Varpelis“ įsikūrimą. Su berniukų ir jaunuolių choru „Ąžuoliukas“ muzikas prisidėjo prie Lietuvos Nepriklausomybės atkūrimo judėjimų, dainuojančios revoliucijos. Taip pat kultūriškai švietė tiek choristus, tiek ir kultūra besidominčią Lietuvos visuomenę su „Ąžuoliuku“ atlikdamas stambios formos kūrinius, tokius kaip G. Pergolesi „Stabat Mater“, J. S. Bacho kantatą „Magnificat“, B. Britteno „Kalėdinių giesmių apeigos“ ir „Missa brevis“, H. Purcello operą „Didonė ir Enėjas“, J. Haydno oratoriją „Metų laikai“, G. Fauré „Requiem“, G. F. Händelio oratoriją „Judas Makabėjus“, L. Cherubini, M. Duruflė „Requiem“, E. Balsio oratoriją „Nelieskite mėlyno gaublio“ ir kt. Buvo daugumos jų premjerų Lietuvoje autorius.
Kauno žydų bendruomenė, bendradarbiaudama su choru „Ąžuoliukas“, minėdama Hermano Perelšteino 100-metį 2023 m. lapkričio 6 d. rengia koncertą šiai iškiliai asmenybei pagerbti. „Ąžuoliuko“ atliekama programa skambės Kauno filharmonijoje.

Atlikėjai:
Berniukų ir jaunuolių choras „Ąžuoliukas“
meno vadovas Vytautas Miškinis
Koncertmeisteris Rimvydas Mitkus
Įėjimas laisvas.

Daina ir Dainelė | XX Tarptautinis dainuojamosios poezijos festivalis „Tai - aš“
2023-10-21 12:00 (Europe/Moscow) | Šv. Kotrynos bažnyčia, Vilniaus g. 30, Vilnius, 01119, Lietuva
Visada smagu, kai muzikavimo, dainavimo meistrystė perduodama iš kartos į kartą, kai puoselėjamos tradicijos. Šis festivalio koncertas bus puikus to įrodymas. Žiūrovai turės unikalią progą scenoje išgirsti šeimų duetus.
Daugelio pamilti atlikėjai Rafailas Karpis, Paulius Bagdanavičius ir Jonas Sakalauskas koncerte dainuos kartu su savo vaikais. Programoje naujai suskambės žinomos ir mėgstamos kelių kartų dainos. Išgirsite „Paukščius“, „Mano namus“, „Baltąjį paukštį“ ir kitas autorines dainas.
Koncerte taip pat pasirodys Vytauto Miškinio vadovaujamas berniukų choras ,,Ąžuoliukas“, kuris jau daugelį metų yra kaip pirmieji dainos namai, iš kurių atkeliavo ir keli šio koncerto atlikėjai.
Pakvieskite į koncertą visą savo šeimą, ir tegu nuskamba skirtingų kartų atliekama Daina ir Dainelė.
Tarptautinis dainuojamosios poezijos festivalis „Tai – aš“ rengiamas nuo 2003 m. Festivalis jau sukūrė savo legendą ir kasmet sutraukia didelį pulką autorinės dainos žanro gerbėjų. Jaukūs vakarai, prasmingi atlikėjų dainų tekstai, išradingos muzikinės kompozicijos pelno nuoširdžias klausytojų simpatijas.
„Tai – aš“ – muzikinės bendruomenės jėga, scena jauniesiems dainų ir tekstų autoriams bei atlikėjams, koncertiniai ekipažai, keliaujantys po Lietuvos miestus ir miestelius, Lietuvos ir užsienio atlikėjų pasirodymai vaikams ir ne vaikams ir jaukūs autorinės kūrybos naktinėjimai iki paryčių. Jei visa tai apie tave, sakyk: „Tai – aš!“
Daugiau informacijos apie festivalį www.taias.lt

Atlikėjai:
berniukų choras „Ąžuoliukas“ (meno vadovas Vytautas Miškinis, chormeisterė Neringa Sidaugaitė)
Rachelė ir Lėja Karpytės, Rafailas Karpis
Paulina Bagdanavičiūtė ir Paulius Bagdanavičius
Vakarė ir Dobilas Sakalauskai, Jonas Sakalauskas
Koncerto trukmė 1 val.
Bilietus platina bilietai.lt

O salutaris | XIII Tarptautinis Šv. Jokūbo festivalis
2023-10-18 20:00 (Europe/Moscow) | Vilniaus Šv. Apaštalų Pilypo ir Jokūbo bažnyčia, Vasario 16-osios g. 11, Vilnius, 01107, Lithuania
2023 m. rugsėjo 9 – spalio 29 d. valstybinis choras „Vilnius“ pakvies į XIII-ojo tarptautinio Šv. Jokūbo festivalio koncertus. Šiais metais festivalis dedikuojamas Vilniaus 700 metų jubiliejui, tad ir festivalio programa simboliškai pavadinta „Gratulationes Vilnae“ – „Vilniaus pašlovinimas“.
Festivalyje – gausus Lietuvos ir kaimyninių šalių atlikėjų būrys – chorai, orkestrai, kamerinės muzikos ansambliai ir vargonų muzika. Vienas ryškiausių festivalio akcentų – spalio 29 d. Vilniaus Šv. Juozapo bažnyčioje įvyksiantis baigiamasis festivalio koncertas. Valstybinis choras „Vilnius“ ir Lietuvos kamerinis orkestras (meno vadovas ir dirigentas Sergej Krylov), diriguojami Artūro Dambrausko, atliks monumentalius ir Lietuvoje dar neskambėjusius kūrinius – latvių kompozitoriaus Pēterio Vasks „Da Pacem Domine“ ir JAV kompozitoriaus Steveno Dobogosz „Mass“.
Festivalį globoja Lietuvos Respublikos prezidentas Gitanas Nausėda ir Vilniaus arkivyskupas metropolitas Gintaras Grušas.

Programoje – G. Venislovas, V. Augustinas, V. Miškinis, A. Scarlatti, St. Chatman.
Atlikėjai:
Berniukų ir jaunuolių choras „Ąžuoliukas“
meno vadovas Vytautas Miškinis
Koncertmeisteris Rimvydas Mitkus
Įėjimas laisvas.

XIII tarptautinės mėgėjų teatrų šventės „Senjorai ir jaunystė 2023“ uždarymo koncertas
2023-10-07 18:00 (Europe/Moscow) | Jurbarko Kristijono Donelaičio evangelikų liuteronų bažnyčia, K. Donelaičio g. 43, Jurbarkas, Lithuania
Festivalio uždarymo koncertas. Nominacijos „Veidu į Lietuvą“ įteikimas.

Atlikėjai:
Berniukų ir jaunuolių choras „Ąžuoliukas“
meno vadovas Vytautas Miškinis
chormeisteriai: Romas Skapas, Gitana Trimirkaitė, Neringa Sidaugaitė, Gabrielius Gaidamavičius.
Koncertmeisteris Rimvydas Mitkus

Bileto kaina 5 eurai.
Bilietus galima rezervuoti galima tel. +370 (616) 72 689 arba įsigyti prieš renginį.

Karol Szymanowski „Karalius Rogeris“ | LVSO sezono pradžios koncertas
2023-09-28 19:00 (Europe/Moscow) | Lietuvos nacionalinė filharmonija, Aušros Vartų g. 5, Vilnius, 01304, Lietuva
Lietuvos valstybinis simfoninis orkestras, vadovaujamas meno vadovo ir vyr. dirigento Gintaro Rinkevičiaus, savo 35-ojo sezono pradžiai pasirinko įspūdingą kūrinį – savo garsų pasauliu ir muzikine vizija užburiančią legendinio lenkų kompozitoriaus Karolio Szymanowskio (1882–1937) trijų dalių operą „Karalius Rogeris“. Pirmą kartą 1926 m. Varšuvoje pastatyta svaiginanti, poetinio simbolizmo kupina drama vaizduoja išorinę kovą tarp ideologijų, tarp konservatyvumo ir liberalizmo, tarp krikščioniškosios ortodoksijos ir pagoniškojo laisvumo, kuriuos atitinkamai reprezentuoja bažnyčia ir Piemuo, į karaliaus dvarą atnešantis jausmų, troškimų ir pagoniškojo gundymo pasaulį. Operoje itin svarbų vaidmenį atlieka poetinis simbolizmas – jos libretas pagrįstas Kristaus ir Dioniso paralele, tarsi siekiant sujungti jų priešybes, jas integruoti, sukurti vientisumą ir harmoniją. Tarp gausių metaforų ir simbolių iškyla svarbiausias kūrinyje karaliaus Rogerio sielos pasaulis, kupinas slapčiausių troškimų ir skausmingiausių vidinių konfliktų.
Operos siužetas apima tris veiksmus: „Bizantiškąjį“, „Rytietiškąjį“ ir „Antikinį“. Pirmasis („Bizantiškasis“) veiksmas prasideda 1150 m. Sicilijoje. Karalius Rogeris su žmona Roksana ir patarėju Edrisi per mišias Palermo katedroje sužino apie naujos religijos pradininko, jauno ir gražaus Piemens, keliamą pavojų Bažnyčiai. Karalius įsako atvesti Piemenį į bažnyčią ir apkaltina jį Dievo įžeidimu. Minia reikalauja, kad Piemuo būtų nuteistas mirti. Tačiau karalius, Roksana ir Edrisi sužavėti Piemens skleidžiamos ramybės ir nuolankumo, todėl nutaria jį paleisti.
Antrojoje („Rytietiškoje“) dalyje Piemuo apkeri karaliaus Rogerio žmoną ir dvariškius, ir šie leidžiasi į svaigią meilės šokio ekstazę. Karalius lieka abejingas ir įsako įkalinti Piemenį. Tačiau Piemuo lengvai nutraukia sunkias grandines ir kviečia visus keliauti į amžinosios laisvės žemę. Roksana su dvariškiais nuseka jį, tik karalius su savo patarėju lieka rūmuose. Galiausiai Rogeris atsisako sosto ir kaip piligrimas patraukia ieškoti žmonos ir Piemens.
Trečiasis („Antikinis“) veiksmas perkelia operos siužetą į antikinio teatro griuvėsius Sirakūzuose, kur po ilgos kelionės atvyksta Rogeris ir Edrisi. Karalius šaukia Roksaną, ir ji pasirodo, garbindama Piemenį. Jie užkuria šventąją ugnį, ir Piemuo Dioniso pavidalu įžengia į amfiteatrą. Pasibaigus siautulingam šokiui, Rogeris lieka vienas ir gieda himną kylančiai saulei. Ar Rogeris pabudo iš sapno? Ar jis nusprendė atmesti Piemens propaguojamą malonumo ideologiją? O gal pradėjo naują gyvenimą Piemens „amžino malonumo žemėje“?

Karol Szymanowski
Opera „Karalius Rogeris“, op. 46 (koncertinis atlikimas)
Atlikėjai:
LIETUVOS VALSTYBINIS SIMFONINIS ORKESTRAS
Meno vadovas ir vyr. dirigentas Gintaras Rinkevičius
KAUNO VALSTYBINIS CHORAS
Meno vadovas ir vyr. dirigentas Robertas Šervenikas
Berniukų ir jaunuolių choras ĄŽUOLIUKAS
Meno vadovas Vytautas Miškinis
Solistai:
Karalius Rogeris – BRETT POLEGATO (baritonas, Kanada-Italija)
Roksana – LAURYNA BENDŽIŪNAITĖ (sopranas)
Piemuo – EDGARAS MONTVIDAS (tenoras)
Edrisi – MINDAUGAS JANKAUSKAS (tenoras)
Arkivyskupas – TADAS GIRININKAS (bosas)
Diakonė – RITA PREIKŠAITĖ (mecosopranas)
Dirigentas GINTARAS RINKEVIČIUS

Koncertas „Gyvenimo šviesa“ | Hermanui Perelšteinui – 100
2023-09-17 19:00 (Europe/Moscow) | Vilniaus Šv. Juozapo bažnyčia, Tolminkiemio g. 4, Vilnius, 06212, Lithuania
2023 metais žymiam Lietuvos choro dirigentui, pedagogui Hermanui Perelšteinui sukaktų 100 metų. Hermanas Perelšteinas – pirmasis Lietuvos muzikos akademijos (dabartinės Lietuvos muzikos ir teatro akademijos) garbės profesorius (1996 m.), 1994 m. apdovanotas Gedimino III laipsnio ordinu, ilgametis Lietuvos dainų švenčių vyr. dirigentas. Tai iškili asmenybė Lietuvos kultūrinės, meninės bendruomenės kontekste.
Dabar geriausiai žinomas kaip pirmojo berniukų choro pokario Lietuvoje įkūrėju. Maestro įkurtas choras „Ąžuoliukas“ įtvirtino berniukų chorinio dainavimo tradiciją, skatindamas ir įkvėpdamas kitų Lietuvos berniukų chorų, tokių kaip „Dagilėlis“ ir „Varpelis“ įsikūrimą. Su berniukų ir jaunuolių choru „Ąžuoliukas“ muzikas prisidėjo prie Lietuvos Nepriklausomybės atkūrimo judėjimų, dainuojančios revoliucijos. Taip pat kultūriškai švietė tiek choristus, tiek ir kultūra besidominčią Lietuvos visuomenę su „Ąžuoliuku“ atlikdamas stambios formos kūrinius, tokius kaip G. Pergolesi „Stabat Mater“, J. S. Bacho kantatą „Magnificat“, B. Britteno „Kalėdinių giesmių apeigos“ ir „Missa brevis“, H. Purcello operą „Didonė ir Enėjas“, J. Haydno oratoriją „Metų laikai“, G. Fauré „Requiem“, G. F. Händelio oratoriją „Judas Makabėjus“, L. Cherubini, M. Duruflė „Requiem“, E. Balsio oratoriją „Nelieskite mėlyno gaublio“ ir kt. Buvo daugumos jų premjerų Lietuvoje autorius.
Berniukų ir jaunuolių choras „Ąžuoliukas“ minėdamas Hermano Perelšteino 100-metį 2023 m. rugsėjo 17 d. surengs koncertą. Šiai iškiliai asmenybei pagerbti bus atliekama britų kompozitoriaus Edvardo Elgaro oratorija solistams, chorui bei simfoniniam orkestrui „The Light of Life (Lux Christi)“ (liet. „Gyvenimo šviesa“). Kūrinį sudaro 16 dalių, jo tekstas remiasi Naujojo Testamento istorija apie akląjį, kuriam Jėzus Kristus sugrąžino regėjimą. Oratorija skambės Vilniaus Šv. Juozapo bažnyčioje (Tolminkiemio g. 4, Vilnius).

Edward Elgar
The Light of Life (Lux Christi), op. 29
Atlikėjai:
Berniukų ir jaunuolių choras „Ąžuoliukas“ (meno vadovas Vytautas Miškinis)
„Ąžuolų klubo“ vyrų choras (meno vadovas Povilas Gylys)
Lietuvos valstybinis simfoninis orkestras (meno vadovas Gintaras Rinkevičius)
Solistai:
Viktorija Miškūnaitė (sopranas)
Ieva Prudnikovaitė (mecosopranas)
Karolis Kašiuba (tenoras)
Genadijus Bergorulko (bosas)
Diriguoja Vytautas Miškinis
Įėjimas nemokamas.
Projektą finansuoja

Koncerto įrašas (LRT):

Koncertas „Laisvės nuo sovietų okupacijos diena“
2023-08-31 19:00 (Europe/Moscow) | Vilniaus rotušės aikštė, Didžioji g. 31, Vilnius, Lietuva
Lygiai prieš 30 metų, 1993 metų rugpjūčio 31 dieną, 23 valandą 46 minutės per Lietuvos valstybės sieną Baltarusijos link išvyko paskutinis karinis ešelonas su sovietinės kariuomenės daliniais. Iš viso Lietuvos okupacija truko 53 metus, 9 mėnesius ir 17 dienų.
Po Lietuvos Nepriklausomybės atkūrimo jau užaugo karta, kuri apie Laisvės atgavimo laikotarpį ir Baltijos kelią žino tik iš pasakojimų.
Programoje skambės kūriniai apie tą epochų susidūrimo laikotarpį, kada muzika beldėsi į kiekvieno sielą su kvietimu apsispręsti – „gana vaikščioti patamsiais – eik į šviesą!“. Mums gera šiandien apie tai kalbėti, kai žinome jog išsipildė mūsų tėvų svajonės ir nugalėjo Šviesa!
Berniukų ir jaunuolių choras „ĄŽUOLIUKAS“ – įkurtas 1959 metais, Maestro Hermano Perelšteino, šiandien neabejotinai yra vienas geriausiai žinomų vardų Lietuvos muzikos pasaulyje. Per daugelį metų susikaupusių muzikinės veiklos faktų nepaprastai daug. Kolektyvas žinomas toli už Lietuvos ribų. Tūkstančiai pasirodymų, šimtai koncertų salių, dešimtys pasaulio valstybių. Tūkstančiai įvairių kūrinių, atliktų su keliolika orkestrų, diriguojant žymiems Lietuvos ir užsienio dirigentams. „Ąžuoliukas“ dalyvavo kone visų įmanomų žanrų muzikiniuose renginiuose, o kompozitoriai kai kuriuos savo kūrinius rašo būtent šiam chorui.
VRM Policijos departamento reprezentacinis pučiamųjų orkestras – veiklos istoriją skaičiuoja nuo 1935 metų, kada Kaune Policijos departamente prie Vidaus reikalų ministerijos, buvo įkurtas profesionalus pučiamųjų instrumentų orkestras. Kaip policijos ir vidaus reikalų sistemos dalis, orkestras pergyveno daugelį politinės kaitos valstybės peripetijų. Išgyveno dvi okupacijas, jis gyvavo iki 1944 m. birželio mėn. kada į Lietuvą grįžo sovietų kariuomenė ir valdžia. 1989 m. tautinio pakilimo epochoje, muzikos kolektyvas buvo atkurtas. 1991 m. Lietuvai atgavus nepriklausomybę, jis vėl tęsia savo veiklą kaip Lietuvos Respublikos vidaus reikalų ministerijos Reprezentacinis pučiamųjų orkestras. Kasmet kolektyvas paruošia ne mažiau kaip penkias naujas menines programas, surengia per šimtą jų atlikimų, bendradarbiauja su kviestiniais solistais (vokalistais ir instrumentalistais) bei kitais meniniais kolektyvais.
Organizatorius Vilniaus Rotušė
Mecenatas Vilniaus savivaldybė
Informaciniai partneriai:
JCDecaux
Laisvės TV
Znad Wilii
Rėmėjai ir partneriai:
Lietuvos kariuomenė
Jaga LT
Vilniaus apšvietimas
Karcher
mineralinis vanduo Akvilė
viešbutis St. Palace
Apsaugos komanda

Atlikėjai:
VRM Policijos departamento reprezentacinis pučiamųjų orkestras (meno vadovas Eimantas Anskaitis)
Berniukų ir jaunuolių choras „Ąžuoliukas“ (meno vadovas Vytautas Miškinis)
Diriguoja Eimantas Anskaitis ir Vytautas Miškinis

Karol Szymanowski „Karalius Rogeris“
2023-08-27 19:00 UTC | Pažaislio vienuolynas, T. Masiulio g. 31, Kaunas, 52436, Lietuva
XXVIII Pažaislio muzikos festivalio baigiamajame koncerte į mistišką viduramžiškosios Sicilijos pasaulį klausytojus nuskraidins pirmą kartą Lietuvoje skambėsianti lenkų kompozitoriaus Karolio Szymanowskio opera „Karalius Rogeris“.
Daugelis žinovų vadina šią operą didžiuliu atradimu ir nepakankamai įvertintu kūriniu: „Tai – nepaprasta opera. Vien pati libreto idėja, sumanyta kompozitoriaus ir meistriškai įkūnyta Jaroslawo Iwaszkiewicziaus, buvo nepaprasta. Viduramžių Sicilija, tapusi veiksmo vieta, sujungia asketišką ankstyvosios krikščionybės atmosferą su spalvingu ir paslaptingu bizantiškosios kultūros pasauliu.“
Kūrinys pasižymi didžiule dramatine jėga ir turtingu orkestriniu bei vokaliniu koloritu, kuriame susipina grigališkojo choralo melodijos, viduramžių mistika ir poetiškas rytietiškas jausmingumas. Orkestruotė įspūdinga, tiršta ir subtili, o įtakingojo „The Guardian“ apžvalgininkai „Karalių Rogerį“ pavadino „tobula opera tiems, kurie su šiuo žanru niekada nėra susidūrę gyvai“.

Atlikėjai:
LIETUVOS VALSTYBINIS SIMFONINIS ORKESTRAS
Meno vadovas ir vyr. dirigentas Gintaras Rinkevičius
KAUNO VALSTYBINIS CHORAS
Meno vadovas ir vyr. dirigentas Robertas Šervenikas
Berniukų ir jaunuolių choras ĄŽUOLIUKAS
Meno vadovas Vytautas Miškinis
Solistai:
Karalius Rogeris – BRETT POLEGATO (baritonas, Kanada-Italija)
Roksana – LAUREN FAGAN (sopranas, Australija)
Piemuo – EDGARAS MONTVIDAS (tenoras)
Edrisi – MINDAUGAS JANKAUSKAS (tenoras)
Arkivyskupas – TADAS GIRININKAS (bosas)
Diakonė – EGLĖ WYSS (mecosopranas)
Dirigentas GINTARAS RINKEVIČIUS
Koncerto įrašas (LRT):

Hermanui Perelšteinui – 100
2023-06-07 18:30 (Europe/Moscow) | Šv. Kotrynos bažnyčia, Vilniaus g. 30, Vilnius, 01119, Lietuva
Hermanas Perelšteinas – berniukų choro ,,Ąžuoliukas” įkūrėjas,
Lietuvos muzikos ir teatro akademijos Garbės profesorius.
Programoje – užsienio ir lietuvių kompozitorių kūriniai.
Įėjimas nemokamas, tačiau priimsime tik tiek žiūrovų, kiek salėje yra sėdimų vietų.

Atlikėjai
„Ąžuolų klubo“ vyrų choras (meno vadovas Povilas Gylys),
Šv. Kristoforo kamerinis orkestras (meno vadovas ir vyr. dirigentas Modestas Barkauskas)
Solistai
Salomėja Petronytė (sopranas),
Aistė Benkauskaitė (mecosopranas),
Rafailas Karpis (tenoras).
Dirigentai
Povilas Gylys,
Vaclovas Augustinas,
Vytautas Miškinis,
Česlovas Radžiūnas,
Alfonsas Vildžiūnas,
Arvydas Girdzijauskas,
Kęstutis Kačinskas.
Koncerto įrašas (LRT):

Tėčio diena
2023-06-04 12:00 - 14:30 UTC | Vilniaus rotušės aikštė, Didžioji g. 31, Vilnius, Lietuva
Tėčio dienos koncertas – tai didžiausias Ąžuoliuko renginys, kasmet talpinantis daugiausiai Ąžuoliuko atlikėjų vienoje scenoje – nuo jauniausių pirmokų iki vyriausių Ąžuolų klubo vyrų! Tradicija tapusioje šventėje ne tik pasidžiaugsime mūsų visų tėčiais, bet ir paminėsime mūsų choro tėtį, įkūrėją Hermaną Perelšteiną.

PROGRAMA:
12 val.
Koncertas Vilniaus rotušės aikštėje
Dainuoja
„Ąžuolų klubo“ vyrų choras
(meno vadovas ir dirigentas Povilas Gylys)
„Ąžuoliuko“ jaunučių choras
(vadovės Daiva Leipuvienė, Eglė Čigriejūtė Strolienė, Renata Kuncienė, Edita Narmontienė)
Berniukų ir jaunuolių choras „Ąžuoliukas“
(meno vadovas Vytautas Miškinis)
Koncertmeisteriai Rimvydas Mitkus, Loreta Kuliešiuvienė, Renata Milašiūtė-Drungilienė, Eleza Čiplienė.
14:00 val.
Šalia karaliaus Mindaugo paminklo
Choro „Ąžuoliukas“ įkūrėjo Hermano Perelšteino ąžuolo pagerbimas.
Iškilminga „Ąžuoliuko“ ženklelių įteikimo ceremonija.
Įėjimas laisvas

Berniukų ir jaunuolių choro „Gintarėlis“ 60-mečio koncertas
2023-03-25 16:00 UTC | Klaipėdos koncertų salė, Šaulių g. 36, Klaipėda, Lietuva
1963 metais Rimantas Zdanavičius Klaipėdoje įkūrė berniukų chorą. 1966 metais kolektyvui suteiktas “Gintarėlio” vardas. Choro vadovai buvo N. Gricienė (1969-1973), A. Rožė (1974-1984), Juozas Kubilius (1985-2012). Nuo 2013 m. chorui vadovauja Tomas Ambrozaitis.
Ilgainiui kolektyvas išaugo į berniukų ir jaunuolių chorą. 1970 metais Klaipėdoje įkurta II vaikų muzikos mokykla (1995 m. Jeronimo Kačinsko muzikos mokykla), kurioje atidarytas chorinio dainavimo skyrius. Čia “Gintarėlio” choristai pradeda nuosekliai mokytis muzikos (solfedžio, muzikos istorijos, fortepijono, chorinio dirigavimo).
Choras koncertavo Estijoje, Latvijoje, Rusijoje, Ukrainoje, Baltarusijoje, Vokietijoje, Prancūzijoje, Ispanijoje, Vengrijoje, Slovakijoje; dalyvavo tarptautiniuose konkursuose: 1991 m. Cantonigros (Ispanija) laimėta III vieta, 1995 m. Nanto (Prancūzija), 1995 m. S. Šimkaus (Lietuva), 2001 m. European Confestival (Kalundborgas, Danija) laimėta I vieta, 2005 m. laimėta II vieta S. Šimkaus (Lietuva), 2012 m. Zelioli vardo jaunimo tarptautiniame konkurse-festivalyje (Lecco, Italija) laimėta 2 vieta, 2015 m. J.Naujalio tarptautiniame chorų konkurse-festivalyje laimėta II vieta, 2016 m. tarptautiniame chorų konkurse „Wratislavia sacra” (Lenkija) laimėta I vieta; 2019m. – „Tallinn 2019” tarptautiniame chorų konkurse laimėta III vieta; dalyvavo tarptautiniuose festivaliuose: 1999 m. Vranov nad Toplau (Slovakija), 1999 m. Mirepiox (Prancūzija), 2000 m. Ciampino (Roma, Italija), 2002 m. Tarare (Prancūzija), 2006 m. Nancy (Prancuzija). 2008 metais choras dalyvavo Europos chorų sąskrydyje Liubeke, (Vokietija) kurio metu buvo atliktos J. S. Bacho “Pasijos pagal Matą”, 2015 metais – „Summer in Kvarner” (Kroatija).
2002 metais kolektyvas pelnė nominaciją “Ryškiausia Lietuvos žvaigždė” ir “Aukso paukštės” apdovanojimą. Taip pat kolektyvas yra nuolatinis respublikinių dainų švenčių dalyvis.

Atlikėjai:
Klaipėdos Jeronimo Kačinsko muzikos mokyklos berniukų ir jaunuolių choras „Gintarėlis“,
meno vadovas ir dirigentas Tomas Ambrozaitis,
chormeisteriai Marius Lingvenis, Petras Mikutis, Žydrė Sinkevičiūtė, Goda Šimkienė,
Klaipėdos Jeronimo Kačinsko muzikos mokyklos berniukų ir jaunuolių choro „Gintarėlis“ jaunučių choras,
meno vadovės Regina Vindžigalskienė ir Asta Kontautienė,
koncertmeisterė Eglė Bandzevičienė,
Klaipėdos Jeronimo Kačinsko muzikos mokyklos mokytojai,
Gabrielė Kuzmickaitė-Žukienė (mecosopranas),
Audrius Rubežius (tenoras),
Valentinas Masalskis (skaitovas),
Instrumentinė grupė, vadovai Povilas Gridas ir Egidijus Ališauskas,
buvę „Gintarėlio“ choristai,
Šiaulių berniukų ir jaunuolių choras „Dagilėlis“ (meno vadovas ir dirigentas Remigijus Adomaitis),
Vilniaus berniukų ir jaunuolių choras „Ąžuoliukas“ (meno vadovas ir dirigentas Vytautas Miškinis).
Įėjimas laisvas

Lietuva – tu mums šventa!
2023-03-12 19:00 UTC | Šv. Kotrynos bažnyčia, Vilniaus g. 30, Vilnius, 01119, Lietuva
Lietuvos nepriklausomybės atkūrimo dienai skirtame koncerte „Lietuva – tu mums šventa!“ skambės V. Augustino, G. Venislovo, J. Naujalio, J. A. Pamintuan, A. Scarlatti ir kitų autorių programa, kurią atliks berniukų ir jaunuolių choras „Ąžuoliukas“ (meno vadovas Vytautas Miškinis), „Ąžuoliuko“ vyrų choras (meno vadovas Vytautas Miškinis) kartu su koncertmeisteriu Rimvydu Mitkumi.

Atlikėjai:
Berniukų ir jaunuolių choras „Ąžuoliukas“ (meno vadovas Vytautas Miškinis)
„Ąžuoliuko“ vyrų choras (meno vadovas Vytautas Miškinis)
Rimvydas Mitkus (fortepijonas)
Diriguoja Vytautas Miškinis

Lietuvos garbė 2023
2023-03-11 19:30 UTC | Vilniaus rotušė, Didžioji g. 31, Vilnius, 01128, Lietuva
Nacionaliniai apdovanojimai „Lietuvos garbė“
Nacionaliniai apdovanojimai „Lietuvos garbė“ – tai žiūrimiausios TV3 televizijos projektas. Nacionaliniai apdovanojimai „Lietuvos garbė“ kviečia pastebėti ir pagerbti tuos, kuriems turime už ką padėkoti, kurie daro pasaulį geresnį, o Lietuvą gražesnę. Kasmet iškilmingi „Lietuvos garbė“ apdovanojimai rengiami kovo 11-ąją, Lietuvos Nepriklausomybės atkūrimo dieną. Šventinės ceremonijos metu apdovanojami paprasti Lietuvos žmonės, kurie savo tyliais, bet kilniais darbais, didvyriškais poelgiais, drąsa ir begaliniu pasiaukojimu keičia mūsų gyvenimą, mūsų šalį ir net pasaulį.
Nacionalinių apdovanojimų „Lietuvos garbė“ statulėlės pagrindas pagamintas iš marmuro, centrinė statulėlės dalis žalvarinė ir auksuota 24 karatų auksu, o statulėlės žvaigždutė pagaminta iš 925 prabos sidabro.
Koncerto įrašas (TV3):

Vilnius 700: Laiko portalas
2023-01-25 19:30 UTC | Katedros aikštė, Katedros a., Vilnius, Lietuva
Skirtingos muzikantų kartos, bet vienas, bendras, mūsų visų laikas, susiejantis būtąjį ir esamąjį. Skirtingi mūsų gyvenimai ir jų patirtys, bet vienas, bendras, mūsų visų Vilnius, švenčiantis 700 metų jubiliejų ir atveriantis „Laiko portalą“ – muzikinę ir vizualinę kelionę, kuriai pradžią davė Gediminas, o tęsiame mes, karta iš kartos, per amžius rašantys atsakymą į jo laišką – kurdami, statydami, augindami šitą miestą, dainuodami jam ir apie jį.
Sausio 25-ąją Katedros aikštėje atsiversiantis „Laiko portalas“ sutelks skambiausius įvairių kartų balsus, kurių aidas, kaip ir rašė Gediminas, sklis per visą Lietuvą, pasakodamas apie miestą, mūsų sostinę, mūsų Vilnių. Šventės dalyviai išgirs ir išvys specialiai jubiliejui sukurtą šventinę programą, kurios ašis – įvairių kartų ir žanrų muzikiniai kūriniai, atversiantys istorines ir šiuolaikines Vilniaus temas.
Katedros aikštėje pasinersime į žodžių, garsų, balsų ir vaizdų dermę, į nenutrūkstamą pasakojimą apie Vilnių kaip mūsų visų miestą – ne tik vilniečių, bet visos Lietuvos miestą, kurį savo laiškais ir kūrė Gediminas, o jo viziją per amžius tęsė kitos kartos, užauginusios ir mus, Vilniuje kuriančius, dirbančius, gyvenančius šiandien.
Tarp jubiliejinio koncerto dalyvių – Andrius Mamontovas, Monika Liu, Mantas Jankavičius, Ieva Barbora Juozapaitytė, Saulius Petreikis, grupės „Solo Ansamblis” ir „Freestarz“, Švento Kristoforo kamerinis orkestras, Naujų idėjų kamerinis orkestras NIKO ir daugybė kitų atlikėjų, susitiksinčių netradicine scena pavirsiančioje Katedros aikštėje, nušviestoje „Laiko portalo“ ženklų – vizualinių praeities ir dabarties įvaizdžių, duosiančių pradžią po koncerto prasidėsiančiam Vilniaus Šviesų festivaliui.

Koncerto įrašas:

Renginys, skirtas Laisvės gynėjų dienai
2023-01-13 18:00 UTC | Vilniaus rotušė, Didžioji g. 31, Vilnius, 01128, Lietuva
Sausio 13 d. 18 val. laukiame Jūsų Vilniaus rotušės renginyje, skirtame Laisvės gynėjų dienai paminėti.
Girdėsime Gintauto Jakščio, Lietuvos kariuomenės kūrėjo savanorio, atsargos majoro, humanitarinių mokslų daktaro pranešimą „Sausio 13-oji – pergalės ar gedulo diena?“.
Daumantas Slipkus (fortepijonas) ir Vytautas Mikeliūnas (smuikas) atliks parafrazę lietuvių liaudies dainų temomis, S. Grappelli „Les Valseuses“ ir vengrų liaudies šokį „Švilpianti Hora“.
Koncertuos Berniukų ir jaunuolių choras „Ąžuoliukas“ (meno vadovas V. Miškinis). Girdėsime Karl Jenkins „The Armed Man: A Mass for Peace“ (liet. Ginkluotas žmogus: Mišios už taiką) dalis: Kyrie, Sanctus, Benedictus, Agnus Dei ir Hymn Before Action (liet. Giesmė prieš kovą) bei Vaclovo Augustino (žodžiai iš Psalmyno) Cantate Patriae (liet. Tėvynei giedu naują giesmę).
Diriguos Neringa Sidaugaitė ir Gabrielė Bilevičiūtė.
Įėjimas laisvas

Trijų Karalių šventė
2023-01-06 16:30 UTC | Katedros aikštė, Katedros a., Vilnius, Lietuva
Sausio 6-ąją vilniečių laukia vienas paskutinių džiaugsmo kupinas šventinių renginių ciklo „Kalėdos sostinėje“ akordas – Trijų Karalių šventė.
Bažnyčios liturginiame apeigyne ji vadinama Viešpaties Apsireiškimu – kuomet trys išminčiai, vedini Mesijo žvaigždės, atėjo nusilenkti ir įteikti dovanų Betliejuje gimusiam kūdikėliui Jėzui. Senuosiuose lietuvių papročiuose šia diena baigiasi didžioji dvylikos dienų saulės sugrįžimo šventė, per kurią šviesiojo paros meto trukmė pailgėja „per gaidžio žingsnį“. Tai diena, sulig kuria baigiasi kalėdinis laikotarpis.
Kaip ir kasmet, šiemet šią svarbią ir gražią datą pažymės tradicinė iškilminga Trijų Karalių eisena, kuri prasidės 16.00 val. prie Aušros vartų. Su gausia palyda Vilniaus senamiesčio gatvėmis iki Katedros aikštės keliaus trijų metrų aukščio karalių figūros – Kasparas, Merkelis ir Baltazaras, kurie dalins sostinei kalėdinio džiaugsmo ir užburiančios muzikos dovanas.
Drauge su karaliais paskui sužibusią žvaigždę keliauti kviečiami ir vilniečiai bei miesto svečiai.
Trims Karaliams pasiekus Katedros aikštės prakartėlę, 16.30 val. vyks šventinis koncertas, kuriame kalėdines giesmes ir įvairius žinomus kūrinius atliks VDU Švietimo akademijos choras „Ave Vita“ (vadovas prof. dr. Kastytis Barisas) bei berniukų ir jaunuolių choras „Ąžuoliukas“ (meno vadovas ir vyr. dirigentas Vytautas Miškinis).

Šventų Kalėdų belaukiant
2022-12-22 19:00 UTC | Lietuvos nacionalinė filharmonija, Aušros Vartų g. 5, Vilnius, 01304, Lietuva
Tradicija tapęs „Ąžuoliuko“ koncertas Šv. Kūčių ir Šv. Kalėdų išvakarėse šiemet džiugins lietuvių liaudies motyvais. Juos įprasmins Berniukų ir jaunuolių choras „Ąžuoliukas“, meno vadovas ir vyr. dirigentas Vytautas Miškinis, kartu su lietuvių liaudies instrumentų kvartetu – Egidijumi Ališausku (birbynė), Aiste Bružaite (kanklės), Sauliumi Augliu (mušamieji) ir Rimvydu Mitkumi (klavišiniai).
Dėl pagoniškos prigimties lietuviai į Kalėdas nežiūrėdavo tik iš krikščioniškosios pusės. Neretai į šventines tradicijas, o ypač giesmes įsipindavo gamtos motyvai – medžiai, girios, paukščiai, gyvūnai ir augalai. Vytauto Miškinio aranžuotės mišriam chorui bei lietuvių liaudies instrumentams leis klausytojams išgirsti išplėstines dainų versijas.
Be tradicinių lietuvių liaudies kalėdinių giesmių išgirsime ir originalias lietuvių autorių Gintauto Venislovo, Vaclovo Augustino, Leonido Abario, Algirdo Klovos kalėdines kompozicijas. Šalia giesmių chorui koncerte skambės ir liaudies instrumentų kūriniai bei Veronikos Povilionienės skaitomi šventiniai pasakojimai, kuriuos papildys klavišinių improvizacijos.

Atlikėjai:
Berniukų ir jaunuolių choras „Ąžuoliukas“,
meno vadovas ir vyr. dirigentas Vytautas Miškinis,
chormeisteriai: Romas Skapas, Gitana Trimirkaitė, Neringa Sidaugaitė, Gabrielė Bilevičiūtė.
Vilniaus „Ąžuoliuko“ muzikos mokyklos 4-osios klasės choras,
vadovė Eglė Čigriejūtė-Strolienė,
koncertmeisterė Loreta Kuliešiuvienė.
Egidijus Ališauskas (birbynė)
Aistė Bružaitė (kanklės)
Saulius Auglys (mušamieji)
Rimvydas Mitkus (klavišiniai)
Veronika Povilionienė (altas, skaitovė)

Moterys ir muzika su Ąžuoliuku
2022-12-20 19:00 UTC | Vilniaus rotušė, Didžioji g. 31, Vilnius, 01128, Lietuva
Pirmasis smuikas virtuozė MAGDALENA GEKA tiesiai iš Paryžiaus! Pasaulio pianistė turinti lietuviškų šaknų IVETA CALITE gros MOTERŲ KOMPOZITORIŲ kūrinius. Šventų Kalėdų programa tyra ir tikra – pasitinkant Jėzaus gimimą, pasakojanti apie moterų drąsą gyventi, kurti, gimdyti vaikus, mylėti savo vyrus ir pasaulį. Marlene Dietrich dainą bei kitus kūrinius atliks legendinis berniukų ir jaunuolių choras „Ąžuoliukas“. Laukiame jūsų koncerte.
Claros Schumann, Maijos Einfelde, Lili Boulanger ir kitų kompozitorių kūriniai atskleidžia sudėtingą 19 amžiaus moterų gyvenimą, kai nors ir turėdamos talentą ir norą rašyti muziką, groti koncertuose, kviečiamos į didžiules pasaulio sales, moterys turėjo įveikti vyrų sukurtas tradicijas, išsikovoti laiko sau, kūrybai, galų gale turėjo pačios pradėti pasitikėti savimi kaip kūrėjomis. Tarkim, dėl vaidmenų pasiskirstymo – moterys skirtos šeimai ir motinystei, o vyrai gali atsidėti kūrybai, vyrai ilgą laiką nepripažino nei jų kompozitorių talento, nei atilkėjų-pianisčių gabumų, todėl moterų kūriniai buvo išleidžiami sutuoktinių ar brolių vardais. Tik po jų mirties buvo atkurta tikroji autorystė.
Kompozicijos smuikui ir fortepijonui yra giliai išjaustos, sukurtos nugriebus ramybės valandėlę, kai užmiega vaikai ar pajutus savo talentą ir jėgą rašyti muziką ir per ją reikšti jausmus. Latvių kompozitorės Maijos Einfelde kūryba buvo įkalinta Sovietų sąjungos seksizmo, kitų ribojimų.
Magdalēna Geka – prancūziška laisvė ir įtaigus atlikimas
Smuikininkė Magdalēna Geka dabartinėje savo karjeroje, kuri vystosi daugiausia Paryžiuje, ten, kur ji gyvena ir vis dar mokosi, užsiima įvairiapuse muzikine veikla. Muzikės kelią pradėjusi nuo 16 metų Prancūzijos sostinėje, p. Geka koncertavo daugelyje prestižinių Europos salių: „Wigmore Hall” ir „Southbank Centre” Londone; Luvro auditorijoje Paryžiuje; festivaliuose Šveicarijoje ir Suomijoje, daugelyje Latvijos miestų salių.
Smuikininkės interpretacijos buvo pastebėtos ir įvertintos tarptautiniuose konkursuose: laimėjo „Parkhouse” apdovanojimą Londone, Marschnerio konkursą Vokietijoje. M. Geka jau grojo didžiąją dalį pagrindinių koncertų smuikui su daugeliu orkestrų Latvijoje, Prancūzijoje, Ukrainoje ir Vokietijoje. Talentinga paryžietė du kartus buvo nominuota Latvijos Didžiajam muzikos apdovanojimui (Lielā Mūzikas balva): pirmą kartą 2014 m. kaip jaunoji metų atlikėja, po puikiai įvertinto jos kaip solistės debiuto su Latvijos nacionaliniu simfoniniu orkestru, antrą kartą – 2020 m. po Latvijos muzikai skirto rečitalio.
Muzikantė turi Paryžiaus nacionalinės konservatorijos smuiko ir kamerinės muzikos magistro laipsnį, taip pat Karalienės Elžbietos muzikos skyriaus Belgijoje menininko diplomą. Šiuo metu ji tęsia smuikininkės karjerą Paryžiuje bei siekia menininko diplomo nacionalinėje sostinės konservatorijoje, čia buvo atrinkta į debiutinį solistų koncertą.
Magdalēna groja Alessandro Gagliano 1734 metų gamybos smuiku, kurį jai dosniai paskolino Anima muzikos fondas, taip pat šiuolaikiniu smuiku, pagamintu Philippe Mahu.
Iveta Cālite: po trapia išore stipri siela
Ivetos Cālite muzikantės gyvenimas teka tarp Švedijos, kur ji tobulino fortepijono techniką, Vokietijos ir Latvijos. Iveta turi lietuviško kraujo – jos mama yra lietuvė. P. Calite studijavo Paryžiuje bei Švedijoje. Iveta yra atsidavusi kamerinei ir solo muzikai, surengė koncertus Šiaurės ir Baltijos šalyse, JAV, Prancūzijoje ir Vokietijoje, įrašė kūrinių su Latvijos radiju.
2021 m. pianistė su kolege smuikininke Magdalēna Geka įrašė žymiausios, dar gyvos, latvių kompozitorės Maijos Einfelde muzikos kompaktinę plokštelę Latvijos nacionalinei įrašų kompanijai SKANI. Kompaktinis diskas sulaukė didelio kritikų pripažinimo tiek nacionaliniu, tiek tarptautiniu mastu – net dviejų nominacijų prestižiniame Vokietijos Opus Klassik konkurse.
Choras „Ąžuoliukas“: kur dingo visos gėlės?
Marlene Dietrich – žymi vokiečių dainininkė, rengė palaikymo koncertus kariams, kovojantiems antrajame pasauliniame kare prieš nacius. Laisvos, drąsios ir brandžios moters pavyzdys! Menininkė ne tik dainomis prisidėjo prie antikarinių manifestų, ji taip pat padėjo kariams Amerikoje gauti pilietybę, ieškojo jiems būsto. Koncerte skambės kompozitoriaus Pete Seeger kūrinys „Where have all the flowers gone?“. Ši daina priskiriama TOP 20 geriausių politinių dainų pasaulyje. Jos melodiją kompozitorius pasiskolino iš Ukrainos kazokų liaudies dainų ir vienos airių dainos. Žodžius parašė pats kompozitorius ir folkloro atlikėjas Joe Hickerson, čia apdainuojamas karo beprasmiškumas.
Dainos vokišką versiją Dietrich sudainavo koncerte Izraelyje ir buvo labai šiltai sutikta; ji buvo pirmoji atlikėja, sulaužiusi tabu viešai vartoti vokiečių kalbą Izraelyje nuo Antrojo pasaulinio karo laikų. Daina yra išversta į daugybę pasaulio kalbų, ją atliko įvairūs dainininkai, orkestrai, ansambliai. Šį kartą ją atliks nacionalinis pasididžiavimas choras „Ąžuoliukas“, vadovaujamas profesoriaus maestro Vytauto Miškinio, jo sukurta dainos aranžuotė.
Koncertą remia KRISTIANA IR MARMO ARC.

Atlikėjai
Magdalēna Geka, smuikas
Iveta Cālite, fortepijonas
Berniukų ir jaunuolių choras ĄŽUOLIUKAS, meno vadovas Vytautas Miškinis

Beribiai balsai
2022-12-04 13:00 UTC | Šv. Kazimiero bažnyčia, Didžioji g. 34, Vilnius, 01128, Lietuva
Tūkstančiai pasirodymų ir įvairių kūrinių, šimtai koncertinių salių, dešimtys pasaulio valstybių, keliolika orkestrų, diriguojamų žymiausių Lietuvos ir užsienio dirigentų, kone visų įmanomų žanrų renginiai bei kompozitorių dedikacijos. Tai – ne tuščia statistika, tai – choro „Ąžuoliukas“ ilgalaikio darbo ir pasišventimo muzikai rezultatai.
Daugiau nei 60 metų Lietuvos muzikinį gyvenimą puošiantį kolektyvą įkūręs Maestro Hermanas Perelšteinas, šiandien didžiuotųsi tuo, jog „Ąžuoliukas“ ne tik išaugo į galingą medį, bet ir tapo šalies kultūros „prekės ženklu“.
Šiame koncerte jaunieji dainininkai dovanos viltingus, šviesius kūrinius, nuskaidrinsiančius dar vieną adventinį sekmadienį.
Programoje K. Jenkins, V. Miškinis ir A. Scarlatti.

Atlikėjai:
Berniukų ir jaunuolių choras Ąžuoliukas
Meno vadovas ir vyr. dirigentas Vytautas Miškinis
Vargonuoja Rimvydas Mitkus

Koncertas „Link Parnaso“
2022-11-27 15:30 UTC | Šv. Kotrynos bažnyčia, Vilniaus g. 30, Vilnius, 01119, Lietuva
Vilniaus Šv. Kotrynos bažnyčioje (Vilniaus g. 30, Vilnius) 2022 lapkričio 27 d. įvyks Vilniaus „Ąžuoliuko“ muzikos mokyklos kartu su partneriais Vilniaus Juozo Tallat-Kelpšos konservatorija ir Vilniaus Šv. Kotrynos bažnyčia organizuojamas Respublikinis muzikos ir meno mokyklų jaunųjų pianistų ir instrumentininkų konkursas „Link Parnaso“.
Kviečiame Lietuvos muzikos ir meno mokyklų mokinius, siekiančius tobulinti muzikos atlikimo gebėjimus ir virtuoziškumą, dalyvauti konkurse – te muzika skamba po įstabiais Šv. Kotrynos bažnyčios skliautais! Paraiškų lauksime iki 2022 m. spalio 27 d.

XXII berniukų chorų festivalis-akcija ,,Lietuvos berniukai prieš smurtą ir narkomaniją”
2022-10-08 17:00 UTC | Kretingos r. kultūros centras, J. Pabrėžos g. 1, Kretinga, 97129, Lietuva
Kasmet vis kitame Lietuvos mieste vykstantis Lietuvos berniukų chorų festivalis-akcija „Lietuvos berniukai prieš smurtą ir narkomaniją“, kurios tikslas – atkreipti visuomenės dėmesį į vaikų užimtumo ir laisvalaikio kultūrą, įtraukti kuo daugiau berniukų, jaunuolių į chorinį judėjimą bendrojo lavinimo, meno mokyklose, neformaliojo ugdymo užsiėmimuose, lavinti vaikų dainavimo, muzikavimo, kūrybines, bendravimo, estetikos kompetencijas dalyvaujant turiningose meninėse veiklose. Kretingoje ši graži respublikinė akcija įvyks 22-ąjį kartą.

Atlikėjai:
Alytaus „Volungės“ progimnazijos berniukų choras
Vadovė Aldona Šmigelskienė
Plungės Mykolo Oginskio meno mokyklos berniukų jaunučių choras
Vadovė Kornelija Kiseliova
Panevėžio Vytauto Mikalausko menų gimnazijos berniukų choras
Vadovė Laima Česlauskaitė
Šiaulių Šiaulių „Dagilėlio” dainavimo mokyklos 2 kl. berniukų choras
Vadovė Rima Koržanovienė
Šiaulių „Dagilėlio” dainavimo mokyklos 3 kl. berniukų choras
Vadovė Daiva Kembrienė
Kauno berniukų chorinio dainavimo mokyklos „Varpelis” 3 kl. choras
Vadovė Vilma Masienė
Klaipėdos rajono Gargždų muzikos mokyklos berniukų choras „Klevelis”
Vadovas Gžegožas Krušinskis
Kauno berniukų chorinio dainavimo mokyklos „Varpelis” 2 kl. choras
Vadovė Kristina Petrauskienė
Marijampolės Šv. Cecilijos berniukų choras
Vadovė Virginija Junevičienė
Alytaus Dainavos progimnazijos berniukų choras
Vadovė Giedrė Petkevičienė
Klaipėdos berniukų ir jaunuolių choro „Gintarėlis” jaunučių choras
Vadovės Regina Vindžigalskienė, Asta Kontautienė
Vilniaus „Ąžuoliuko” muzikos mokyklos 5 kl. choras
Vadovė Neringa Sidaugaitė
Akompanuoja Rimvydas Mitkus ir instrumentinė grupė „Marabuband“

Projekto vadovas Vytautas Miškinis
Festivalį finansuoja Lietuvos kultūros taryba
Rėmėjas – Kretingos rajono savivaldybė
Partneris – Kretingos japoniškas sodas

Koncertas Tarptautinei Muzikos dienai paminėti „Ąžuoliukai – su meile Muzikai“
2022-10-01 19:00 UTC | Šv. Kotrynos bažnyčia, Vilniaus g. 30, Vilnius, 01119, Lietuva
Atlikėjai:
Aistis Mockus,
Dominykas Laucius,
Ignas Vasilevičius,
Daiva Tumėnaitė-Vizgirdienė,
Maryna Smorodska,
Renata Milašiūtė-Drungilienė,
Rimvydas Mitkus,
Berniukų ir jaunuolių choras „Ąžuoliukas“ (meno vadovas ir dirigentas Vytautas Miškinis).
Koncertą veda Lorijana Laurinskaitė
Programoje – gražiausi pasaulio muzikos kūriniai
Renginys skirtas „Ąžuoliuko“ bendruomenės nariams

Salako Tituliniai Atlaidai
2022-09-18 13:00 UTC | Salako Švč. Mergelės Marijos Sopulingosios bažnyčia, Bažnyčios g. 20, Salakas, 32217, Lietuva
Berniukų ir jaunuolių choras „Ąžuoliukas“ atvyksta į Salaką!

Kolektyvas, kurį 1959 metais įsteigė neeilinio talento muzikas ir pedagogas Hermanas Perelšteinas (1923–1998), nuo pat pirmųjų koncertų tapo išskirtiniu muzikiniu reiškiniu Lietuvoje. Choras yra koncertavęs su dešimtimis savo šalies ir užsienio orkestrų bei garsių dirigentų, rengė programas su žinomais klasikinės, džiazo bei populiariosios muzikos atlikėjais. Choro užsienio gastrolių maršrutai driekiasi nuo JAV iki Japonijos, o Europoje lengviau išvardinti šalis, kuriose „Ąžuoliukas“ nėra buvęs.
Trečiąjį rudens sekmadienį, rugsėjo 18-ąją iškart po mišių choras Salako Švč. Mergelės Marijos Sopulingosios bažnyčioje surengs koncertą, kuriame skambės įvairių Lietuvos ir užsienio kompozitorių kūriniai.

Berniukų ir jaunuolių choras „Ąžuoliukas“
Meno vadovas ir vyr. dirigentas Vytautas Miškinis
Koncertmeisteris Rimvydas Mitkus

K. Jenkins „The Armed Man: A Mass for Peace“
2022-09-09 19:00 UTC | Panevėžio Kristaus Karaliaus Katedra, Katedros a. 1, Panevėžys, 35231, Lietuva
Karl Jenkins
„The Armed Man: A Mass for Peace“ („Ginkluotas žmogus: Mišios už taiką“)

Atlikėjai
Lietuvos valstybinis simfoninis orkestras (meno vadovas Gintaras Rinkevičius)
Berniukų ir jaunuolių choras „Ąžuoliukas“ (meno vadovas Vytautas Miškinis)
Šiaulių miesto kamerinis mišrus choras „Atžalynas“ (meno vadovas Mindaugas Žalalis)
Pasvalio mišrus choras „Canticum Novum“ (meno vadovas Rimvydas Mitkus)
VDU Švietimo akademijos mišrus choras „Ave Vita“ (meno vadovas Kastytis Barisas)
Klaipėdos Žvejų rūmų mišrus choras „Cantare“ (meno vadovai Artūras Dambrauskas, Ramunas Baršauskas)
Dirigentas
Vytautas Miškinis

Laisvės nuo sovietų okupacijos diena
2022-08-31 19:00 UTC | Vilniaus rotušės aikštė, Didžioji g. 31, Vilnius, Lietuva
Vidaus reikalų ministerijos reprezentacinis pučiamųjų orkestras, meno vadovas ir dirigentas – E. Anskaitis
Berniukų ir jaunuolių choras „Ąžuoliukas“, meno vadovas ir dirigentas – V. Miškinis

1993 metų rugpjūčio 31 dieną, 23 valandą 46 minutės per Lietuvos valstybės sieną Baltarusijos link išvyko paskutinis karinis ešelonas su sovietinės kariuomenės daliniais. Iš viso Lietuvos okupacija truko 53 metus, 9 mėnesius ir 17 dienų.
Praėjo daugiau, kaip 30 metų po Lietuvos Nepriklausomybės atkūrimo ir jau užaugo karta, kuri apie Laisvės atgavimo laikotarpį ir Baltijos kelią žino tik iš pasakojimų.

Programoje „Tebūnie šviesa“ skambės kūriniai apie tą epochų susidūrimo laikotarpį, kada muzika beldėsi į kiekvieno sielą su kvietimu apsispręsti – „gana vaikščioti patamsiais – eik į šviesą!“. Mums gera šiandien apie tai kalbėti, kai žinome jog išsipildė mūsų tėvų svajonės ir nugalėjo Šviesa!

Berniukų ir jaunuolių choras „ĄŽUOLIUKAS“ – įkurtas 1959 metais, Maestro Hermano Perelšteino, šiandien neabejotinai yra vienas geriausiai žinomų vardų Lietuvos muzikos pasaulyje. Per daugelį metų susikaupusių muzikinės veiklos faktų nepaprastai daug. Kolektyvas žinomas toli už Lietuvos ribų. Tūkstančiai pasirodymų, šimtai koncertų salių, dešimtys pasaulio valstybių. Tūkstančiai įvairių kūrinių, atliktų su keliolika orkestrų, diriguojant žymiems Lietuvos ir užsienio dirigentams. „Ąžuoliukas“ dalyvavo kone visų įmanomų žanrų muzikiniuose renginiuose, o kompozitoriai kai kuriuos savo kūrinius rašo būtent šiam chorui.

Vidaus reikalų ministerijos reprezentacinis pučiamųjų orkestras – veiklos istoriją skaičiuoja nuo 1935 metų, kada Kaune Policijos departamente prie Vidaus reikalų ministerijos, buvo įkurtas profesionalus pučiamųjų instrumentų orkestras. Kaip policijos ir vidaus reikalų sistemos dalis, orkestras pergyveno daugelį politinės kaitos valstybės peripetijų. Išgyveno dvi okupacijas, jis gyvavo iki 1944 m. birželio mėn. kada į Lietuvą grįžo sovietų kariuomenė ir valdžia. 1989 m. tautinio pakilimo epochoje, muzikos kolektyvas buvo atkurtas. 1991 m. Lietuvai atgavus nepriklausomybę, jis vėl tęsia savo veiklą kaip Lietuvos Respublikos vidaus reikalų ministerijos Reprezentacinis pučiamųjų orkestras. Kasmet kolektyvas paruošia ne mažiau kaip penkias naujas menines programas, surengia per šimtą jų atlikimų, bendradarbiauja su kviestiniais solistais (vokalistais ir instrumentalistais) bei kitais meniniais kolektyvais.
